input: NÕUKOGU OTSUS,
  9. juuli 2013,
  Euroopa Liidu ja Euroopa Lennuliikluse Ohutuse Organisatsiooni vahelise lepingu, millega luuakse tõhustatud koostöö üldine raamistik, sõlmimise kohta
  (EMPs kohaldatav tekst)
  (2014/305/EL)
  EUROOPA LIIDU NÕUKOGU,
  võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a,
  võttes arvesse Euroopa Komisjoni ettepanekut,
  võttes arvesse Euroopa Parlamendi nõusolekut
  ning arvestades järgmist:
  (1)
  Komisjon on liidu nimel pidanud läbirääkimisi Euroopa Liidu ja Euroopa Lennuliikluse Ohutuse Organisatsiooni vahelise lepingu, millega luuakse tõhustatud koostöö üldine raamistik (edaspidi „leping”), sõlmimise üle.
  (2)
  Leping allkirjastati 20. detsembril 2012, eeldusel et see sõlmitakse hilisemal kuupäeval.
  (3)
  On vaja sätestada protseduurireeglid liidu osalemiseks lepinguga loodud ühiskomitees.
  (4)
  Leping tuleks heaks kiita,
  ON VASTU VÕTNUD KÄESOLEVA OTSUSE:
  Artikkel 1
  Euroopa Liidu ja Euroopa Lennuliikluse Ohutuse Organisatsiooni vaheline leping, millega luuakse tõhustatud koostöö üldine raamistik, kiidetakse liidu nimel heaks (1).
  Artikkel 2
  Nõukogu eesistuja esitab liidu nimel lepingu punktis 13.2 sätestatud teate.
  Artikkel 3
  Komisjon esindab liitu lepingu punkti 7 alusel moodustatud ühiskomitees.
  Artikkel 4
  1. Pärast nõukogu määratud erikomiteega konsulteerimist määrab komisjon kindlaks seisukoha, mille liit võtab ühiskomitees ja mis hõlmab lepingu kohaldamist ning lepingu lisade ja nende muudatuste vastuvõtmist.
  2. Komisjon võib võtta lepingu punktide 5, 6, 8, 9, 10 ja 11 alusel mis tahes asjakohaseid meetmeid.
  Artikkel 5
  Komisjon teavitab nõukogu korrapäraselt lepingu rakendamisest.
  Artikkel 6
  Käesolev otsus jõustub järgmisel päeval pärast selle avaldamist Euroopa Liidu Teatajas.
  Brüssel, 9. juuli 2013